Waar is die goeie mense- die mense met 'n skoon gees van vernuwing en samehorigheid. Die egte regte openhartige vriendelike mense van Suid Afrika. Die mense wat die son oor ander mense wil sien skyn, wat weet wat integriteit is en wat met trots besigheid doen met selfrespek en respek vir sy medemens.
Die ANC se progresiewe besigheids forum is besig om 'n funksie te reel waar jy 1 miljoen rand moet betaal vir 2 om saam met die edelagbare President om die tafel te sit en as jy saam met 'n minister wil sit R500,000- absoluut belaglik . Hierdie is nie super wesens uit die ruimte nie - dis dood normale mense. Daar sa lsekerlik 'n paar sogenaamde groot koppe die geld uithaal wat betaal word namens een of ander maatskappy.
Alles is 'n "show". Hierdie is normale mense soos jy en ek wat deur een of ander sisteem gekom het waar hulle is- en wanneer jy groter word as die sisteem wat jy dien, dan het jy "arrived" en dan is jou pad net afdraende want dan het arrogansie en selfwaan jou lewe geneem.
Banke verklaar jaarliks enorme winste met gelde wat gemaak is uit onder andere hulle klieente en sal die laaste geld in jou rekening elke maand neem vir diensgelde of jy nou 'n werk en Inkomste het of nie.
Suid Afrika het net te duur geword vir die oorgrote meerderheid van sy bevolking. Niks is in belaans nie- daar is nie 'n sterk middelklas nie.
Suid Afrikaners is byna leeg gemelk deur die regering en die daaglikse duur koste om te lewe in Suid Afrika.
Opregte mense met 'n gees van lewe en laat lewe is min. Ons landbouers sorg dat daar elke jaar genoeg kos is vir elke inwoner van die land om te eet, terwyl die regering met sy swak bestuur byna elke waterbron vernietig het en nie baie goedgesind is teenoor ons landbouers nie.
Daar is 'n toekoms in Suid Afrika- en die oorgrote meerderheid van die bevolking wil in liefde en vrede saamleef. Dis 'n klein groepie mense wat haat en verwoesting saai- en wat hulle saai gaan hulle oes.
Wat bemoedigend is, is die feit dat soveel Suid Afrikaners van alle rasse daagliks saam werk, gesels en kuier en saam 'n beter toekoms wil he vir almal.
Moenie betrokke raak by mense met 'n vuil gees van vernietiging en gulsigheid nie. Want dis al wat hulle eintlik kan doen.
Ons jong landbouers se ambisie moet nie verbreek word deur die negatiewe elemente van die samelewing nie. Daar is 'n groot toekoms vir almal in Suid Afrika en veral in Landbou.
Ons het leiers in Suid Afrika nodig met visie en 'n skoon rekord. Leiers wat EENHEID kan bewerkstellig en wat se woord eerbaar en opreg is.
Dis tyd om kop op te lig, hard te werk en vas te staan as 'n eenheid en met 'n nuwe gees van ambisie die toekoms van Suid Afrika aan te vat.